wickkiey/tamil-wikipedia-markdown huggingface dataset:
# முகம்மது நசீது


**முகம்மது நசீது** (*Mohamed Nasheed*, திவெயி: މުހައްމަދު ނަޝީދު; பிறப்பு: 17 May 1967) மாலைத்தீவு அரசியல்வாதியும், தற்போதைய நாடாளுமன்ற சபாநாயகரும், 2008 முதல் 2012 வரை மாலைத்தீவு அரசுத்தலைவராக இருந்தவரும் ஆவார். இவர் மாலைத்தீவுகளில் மக்களால் தெரிவு செய்யப்பட்ட முதலாவது அரசுத்தலைவரும், மாலைத்தீவு சனநாயகக் கட்சியின் நிறுவனர்களில் ஒருவரும் ஆவார். 2008 அரசுத்தலைவர் தேர்தலின் முதற்கட்ட வாக்கெடுப்பில், முகம்மது நசீது 25% வாக்குகளைப் பெற்றார், அதன் பின்னர் 30 ஆண்டுகளாகப் பதவியில் இருந்த மாமூன் அப்துல் கயூமிற்கு எதிரான பொது எதிர்க்கட்சி வேட்பாளராக நிறுத்தப்பட்டு வெற்றி பெற்றார். நசீது 2008 நவம்பர் 11 இல் அரசுத்தலைவராகப் பதவியேற்றார்.  

2011-12 இல் எதிர்க்கட்சிகள் ந்சீதுக்கு எதிராக ஆர்ப்பாட்டங்களில் இறங்கின. இராணுவத்தினரும், காவல்துறையினரும் இதில் இணைந்து கொண்டனர். இதனை அடுத்து 2012 பெப்ரவரி 7 இல் நசீது பதவியில் இருந்து விலகினார். இராணுவத்தினரால் அதான் துப்பாக்கி முனையில் பதவியில் இருந்து விலகுவதற்கு வற்புறுத்தப்பட்டதாக அவர் தெரிவித்தார். கயூமின் செல்வாக்கு மிக்க ஆதரவாளர்களின் உதவியுடன் *இராணுவப் புரட்சி* மூலம் அவர் பதவியில் இருந்து விலகியதாகத் தெரிவிக்கப்பட்டது. இவருக்கு அடுத்ததாக பதவிக்கு வந்த முகமது வாகித் அசன் இக்குற்றச்சாட்டுகளை மறுத்தார். இது குறித்து விசாரணை செய்த மாலைத்தீவு தேசிய விசாரணைகள் ஆணைக்குழு நசீதின் குற்றச்சாட்டில் எவ்வித ஆதாரமும் இல்லை எனக் கூறியது. அவர் பதவியில் இருந்த போது குற்றவியல் நீதிமன்ற நீதிபதி அப்துல்லா முகம்மது என்பவரைக் கைது செய்தமைக்காக, பயங்கரவாதத் தடுப்புச் சட்டத்தின் கீழ் நசீது 2015 மார்ச்சில் கைது செய்யப்பட்டு, 13 ஆண்டுகள் சிறைத்தண்டனை விதிக்கப்பட்டது. பன்னாட்டு மன்னிப்பு அவை இதனை "அரசியல் பழிவாங்கல்" எனக் குற்றஞ் சாட்டியது. ஐக்கிய அமெரிக்க அரசுச் செயலகம் "விசாரணையின் போது பொருத்தமான குற்றவியல் நடைமுறைகள் இல்லாதது" குறித்துக் கவலை தெரிவித்தது.  

2016 இல், நசீது மருத்துவ சிகிச்சைக்காக ஐக்கிய இராச்சியம் சென்ற போது, அவருக்கு அந்நாடு அரசியல் புகலிடம் அளித்தது. சட்டரீதியான தடைகளைச் சுட்டிக்காட்டி அரசுத்தலைவர் தேர்தலில் போட்டியிடுவதற்கான தனது திட்டங்களை அவர் கைவிட்டார். கட்சியின் முதன்மை வாக்கெடுப்பில் தனது வெற்றியை நிராகரிக்க தேர்தல் ஆணையம் எடுத்த முடிவு சட்டவிரோதமானது என்று அவர் தெரிவித்தார். 2018 அரசுத்தலைவர் தேர்தலில், நசீதின் இளமைக்கால நண்பரும், கட்சியின் வேட்பாளருமான இப்ராகிம் முகமது சாலி வெற்றி பெற்றதை அடுத்து, நசீது நாடு திரும்பினார். 2019 நாடாளுமன்றத் தேர்தலில் மச்சங்கோலி மேது தொகுதியில் போட்டியிட்டு 1,054 வாக்குகள் பெற்று வெற்றி பெற்றார். அதை அடுத்து அவர் நாடாளுமன்ற சபாநாயகராகத் தேர்ந்தெடுக்கப்பட்டார்.  

2021 மே 6 இல், நசீது அவரது வீட்டுக்கருகில் தனது வாகனத்தில் ஏறும் போது அவர் மீது துப்பாக்கிச் சூடு நடத்தப்பட்டதில் படுகாயமுற்றார்.
# கேம்பிரியக் காலம்


**கேம்பிரியம்** அல்லது **கேம்பிரியக் காலம்** (*Cambrian*) என்பது மில்லியன் ஆண்டுகளுக்கு முன்தொடங்கி மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் 6 காலங்களில் முதலாவது காலமான கேம்பிரியக் காலம் புரோடெரசொனிக் ஊழியின் முடிவிலிருந்து ஓர்டோவிசியக் காலத்தின் தொடக்கம் வரையான காலத்தைக் குறிக்கிறது. கேம்பிரியக் காலம் பனரோசோயிக் பேரூழியினதும் தொடக்கமாகும். இக்காலத்தின் பெயர், இக்காலத்தைச் சேர்ந்த பாறப் படிவுகள் முதலில் ஆய்வுக்குற்படுத்தப்பட்ட இடமான வேல்சின் பண்டையப் பெயரான கேம்பிரியாவிலிருந்து பெறப்பட்டதாகும்.  

கடைக்கலவுரு உயிரினங்களின் தொல்லுயிர் எச்சங்கள் அதிகளவில் கண்டெடுக்ககூடிய பாறைப்படிவுகள் கிடைக்கப்பெற்றுள்ள மிகப் பழையக் காலம் கேம்பிரியக் காலமாகும். இவ்வாறு கடினவுடல் உயிரினங்களின் தொல்லுயிர் எச்சங்கள் கேம்பியக் காலத்தில் திடீரென தோன்றியமை ”கேம்பிரிய வெடிப்பு” எனப்படுகிறது. கேம்பிரியத்துக்கு முந்தைய பழையப் பாறைகளிலிருந்தும், ஓர்டோவிசியக் காலத்தைய இளம் பாறைகளிலிருந்தும் பிரித்து தனியாக அடையாளம் காணப்பட்டிருந்தாலும் 1994 ஆம் ஆண்டே கேம்பிரியம் தனியான ஒரு காலமாக உலகலாவிய அளவில் ஏற்றுக் கொள்ளப்பட்டது. கேம்பிரியக் காலத்தின் தொடக்கம் '('Trichophycus pedum'' எனப்படும்) சுவட்டு தொல்லுயிர் எச்சத்தைக் கொண்டு அடையாளப்படுத்தப்படுகிறது.
# வார்ப்புரு:Infobox martial art


| label2 = நோக்கம்  
| data2 = }  
| label3 = கடினத்தன்மை  
| data3 = }  
| label4 = தோன்றிய நாடு  
| data4 = }}  
| label5 = உருவாக்கியவர்  
| data5 = }  
| label6 = பெயர் பெற்றவர்கள்  
| data6 = }}  
| label7 = Parenthood  
| data7 = }  
| label8 = மூத்த கலை  
| data8 = }}  
| label9 = வழிவந்த கலை  
| data9 = }}  
| label10 = **ஒலிம்பிய**  
**விளையாட்டு**  
| data10 = }  
| label11 = Official website  
| data11 = }}  
| label12 = Meaning  
| data12 = }  
| label13 = Martial art  
| data13 = }  
| data14 = }}  
}}<noinclude>  

</noinclude>
# பனி வளைதடியாட்டம்



**பனி வளைதடியாட்டம்** என்பது உறைபனி அரங்கில் ஆடப்படும் வளைதடிப் பந்தாட்டத்தை ஒத்த ஒரு குழு விளையாட்டு ஆகும்.  

ஒவ்வொரு குழுவில் ஒரு நேரத்தில் 5 வீரர்கள் விளையாடுவர். இவர்களில் ஒருவர் பந்துக் காப்பாளர் (Goal Keeper) ஆவர்.  

வளைதடிப் பந்தாட்டத்தில் பந்து போன்று, இதில் ஒரு தட்டையான சில்லு பயன்படுத்தப்படுகிறது. வேகமாக பனிச்சறுக்கிய வண்ணம் சில்லை வலைப் பெட்டியில் போட முனைய வேணும்.  

இந்த விளையாட்டு கனடா மொன்றியாலில் 1875 அளவில் முதலில் விளையாடப்பட்டது. கனடாவின் பண்பாட்டில் இந்த விளையாட்டு ஒரு முக்கியப் பங்கு வகிக்கிறது.  

| Country | Players | % of population |
| --- | --- | --- |
| 617,107 | 1.799% |  |
| 511,178 | 0.163% |  |
| 95,094 | 0.934% |  |
| 69,921 | 0.768% |  |
| 64,326 | 0.047% |  |
| 56,626 | 1.076% |  |
| 27,068 | 0.033% |  |
| 26,166 | 0.342% |  |
| 19,975 | 0.016% |  |
| 17,381 | 0.026% |  |
| 11,202 | 0.136% |  |
| 9,034 | 0.165% |  |
| 6,893 | 0.146% |  |
| 6,774 | 0.011% |  |
| 5,119 | 0.008% |  |
| 4,405 | 0.079% |  |
| 4,067 | 0.023% |  |
| 4,003 | 0.009% |  |
| 3,979 | 0.182% |  |
| 3,937 | 0.041% |  |
| 3,721 | 0.017% |  |
| 3,320 | 0.033% |  |
| 2,842 | 0.017% |  |
| 2,575 | 0.007% |  |
| 1,636 | 0.003% |  |
| 1,575 | 0.006% |  |
| 1,568 | 0.001% |  |
| 1,510 | 0.118% |  |
| 1,490 | 0.014% |  |
| 1,193 | 0.028% |  |
| 1,093 | 0.005% |  |
| 1,001 | 0.031% |  |
| Total | 1,549,984 | } |
# கனடா வாத்து



**கனடா வாத்து** (Canada Goose, *Branta canadensis*) என்பது வட அமெரிக்காவில் வாழும் வாத்து வகையைச் சேர்ந்த ஒரு பறவை. இதன் முகமும் கழுத்தும் கருப்பு நிறத்தில் இருக்கும். கழுத்தின் தொடக்கத்தில் வெள்ளை நிறமான வளைய வடிவம் உண்டு. இதன் உடல் வெள்ளையும் சாம்பலமும் கலந்த நிறம் கொண்டது. கனடா வாத்து 76-110 செமீ நீளம் வரை வளரும். ஆண் வாத்து 3.2-6.5 கிகி எடை உடையது. விரிந்திருக்கும் போது இதன் இறக்கை 127-180 செமீ வரை இருக்கும்.
# மேப்பிள்



**ஏசர்** அல்லது **மேப்பிள்** (தமிழ்: மேப்பிள்ளை, மேப்பம், மேம்பு) மர அல்லது புதர் வகையான ஒரு பேரினமாகும்.128 வகை இனங்கள் இப்பேரினத்தில் உள்ளன. இவ்வினங்களுக்குப் பிறப்பிடமாக ஆசியாவைக் கருதுகின்றனர். மேப்பிள் மரங்கள் ஆசியாவில் மட்டுமல்லாமல் ஐரோப்பாவிலும் வட ஆப்பிரிக்கா, வட அமெரிக்கா போன்ற பகுதிகளிலும் காணப்படுகின்றன. புவியின் தென்பாதி கோளத்தில் 40 மீ உயரம் வளரும் ஏசர் இலாரினம் (Acer laurinum) என்னும் ஒரேயொரு இனம் மட்டும் காணப்படுகின்றது. பொதுவாக மேப்பிள் மரங்கள் 10-40 மீ உயரம் வளரக்கூடியவை மேப்பிள் மரத்தில் ஒருவகையான இனிப்புநீர் சுரக்கின்றது. இது பெரும்பாலும் பிப்பிரவரி, மார்ச்சு மாதங்களில் நிகழும். இதனை அடிமரத்தில் துளையிட்டு வடியச்செய்து காய்ச்சி ஓர் இனிப்பு குடிநீர்மமாகப் பயன்படுத்துகின்றனர். மேபிள் மரம் பல வகை தளபாடங்கள் செய்ய பயன்படுகிறது. மேபிள் இலை கனடா நாட்டின் கொடிச் சின்னமாகும்.
# ரிம் கொற்ரன்ஸ்

**ரிம் கொற்ரன்ஸ்** என்பது ஒரு கோப்பி - டொனட் வேக உணவக நிறுவனம். இந்த நிறுவனம் 3000 மேற்பட்ட கடைகளைக் கொண்டது. இந்த நிறுவனம் ஹமில்ரன் ஒன்ராறியோவில் 1964 ஆம் ஆண்டு நிறுவப்பட்டது.  

இந்த நிறுவனம் 2007 கனடாவில் 2733 கடைகளைக் கொண்டு கனடாவின் வேக உணவு சந்தையில் பெரிய இடத்தை வைத்திருக்கிறது. இங்கு விக்கப்படம் கோப்பி, டொனட்ஸ், ரிம்பிற்ஸ் ஆகியவை பலரால் விரும்பப்படுகிறது.
# கனடிய ஒலிபரப்பு கூட்டுத்தாபனம்


**சிபிசி** என்பது கனடிய ஒலி/ஒளிபரப்பு கூட்டுத்தாபனம் என்று பொருள்படும். இது ஆங்கில சுருக்கமான CBC (Canadian Broadcasting Corporation) என்பதன் தமிழாக்கம் ஆகும். இதற்கு கனடிய அரசு நிதி ஆதரவு தருகிறது. வானொலி, தொலைக்காட்சி, திரைப்படம், இணையம் என பல ஊடக தளங்களில் இது இயங்குகிறது.
# திமோர் கடல்

அமைந்துள்ளது]]  
**திமோர் கடல்** (*Timor Sea*) வடக்கே திமோர் தீவினாலும், கிழக்கே அரபூரா கடலையும், தெற்கே ஆஸ்திரேலியாவையும் மேற்கே இந்தியப் பெருங்கடலையும் எல்லைகளாகக் கொண்ட கடல் ஆகும்.  

## புவியியல்

இக்கடலின் கிழக்கே உள்ள நீர்ப்பகுதி அரபூரா கடல் ஆகும். ஆஸ்திரேலியாவின் வடக்குக் கரையோரக் குடாக்களான ஜோசப் பொனபார்ட் குடா, வான் டீமன் குடா திமோர் கடலுக்குக் கிட்டவாக உள்ள பகுதிகளாகும். ஆஸ்திரேலிய நகரான டார்வின் நகரமே இக்கடலை அண்டிய மிகப்பெரிய நகரமாகும்.  

திமோர் கடல் கிட்டத்தட்ட 480&nbsp;கி.மீ. அகலமானதும், 610,000&nbsp;கி.மீ.² பரப்பளவையும் கொண்டது. இதன் ஆழமான பகுதி (3,300 மீ ஆழம்) கடலின் வடக்கே ஜாவா அகழியில் அமைந்துள்ளது. இதனை விட கடலின் ஏனைய பகுதிகள் 200 மீட்டருக்கும் குறைவான ஆழத்தையே கொண்டுள்ளது.  

பல வெப்பவலயப் புயல்கள் மற்றும் சூறாவளிகள் திமோர் கடலில் ஆரம்பமாகின்றன அல்லது இதனூடே செல்லுகின்றன. பெப்ரவரி 2005 இல் ஏற்பட்ட விவியன் சூறாவளி இக்கடலின் எண்ணெய் மற்றும் பெற்றோலிய உற்பத்திகளைப் பாதித்தது. இதற்கு அடுத்த மாதம் ஏற்பட்ட வில்லி புயல் பெரிதும் பாதிப்புகளை உண்டு பண்ணியது.  

## தீவுகள்

பல குறிப்பிடத்தக்க தீவுகள் திமோர் கடலில் அமைந்துள்ளன. இதில் குறிப்பிடத்தக்கது டிவி தீவுகாளில் ஒன்றான மெல்வில் தீவு ஆகும். ஆஸ்திரேலியப் பழங்குடிகள் திமோர் கடலின் தீவுகளைத் தாண்டியே பெரு நிலப்பரப்புக்கு வந்ததாகக் கருதப்படுகிறது.  

## இரண்டாம் உலகப் போர்
1940களில் திமோர் கடலில் நிலைகொண்டிருந்த ஜப்பானிய கடற்படையினர் ஆஸ்திரேலியா மீது 1942-43 ஆம் ஆண்டுகளில் கப்பல்களில் இருந்து வான்தாக்குதல்களை நிகழ்த்தினர். 1942, பெப்ரவரி 19 இல் டார்வின் நகர் மீது தாக்குதல் நடத்தி ஒன்பது கப்பல்களை மூழ்கடித்தனர். இரண்டாம் உலகப் போரின் போது இடம்பெற்ற பசிபிக் போர்களில் திமோர் தாக்குதல் ஆரம்பமானது இந்நாளிலேயே ஆகும்.
# அரஃபூரா கடல்



**அரபூரா கடல்** (*Arafura Sea*) பசிபிக் பெருங்கடலின் மேற்கே ஆஸ்திரேலியாவுக்கும் நியூ கினிக்கும் இடையில் அமைந்துள்ளது. இதன் எல்லைகளாக கிழக்கே டொரெஸ் நீரிணை மற்றும் பவளக் கடலும், தெற்கே கார்ப்பெண்டாரியா குடாவும், மேற்கே திமோர் கடலும், வடமேற்கே பண்டா கடல், சேரம் கடல் ஆகியனவும் அமைந்துள்ளன. இது 1290 கிலோமீட்டர்கள் நீளமும், 560 கிலோமீட்டர்கள் அகலமும் கொண்டது. இதன் ஆழம் பொதுவாக 50-80 மீட்டர்கள் ஆகும். மேற்கே இதன் ஆழம் மேலும் அதிகரிக்கிறது. ஆழங்குரைந்த வெப்பவலயக் கடல் ஆனதால் இங்கு வெப்பவலய சூறாவளிகள் இடம்பெறுவதுண்டு.
# இந்திய-ஆஸ்திரேலியப் புவித்தட்டு


**இந்தோ-ஆசுதிரேலியப் புவித்தட்டு** என்பது ஆஸ்திரேலியா கண்டத்தையும் சூழவுள்ள பெருங்கடல்களையும் உள்ளடக்கியுள்ள ஒரு தட்டுப் புவிப்பொறைக் கட்டமைப்பு ஆகும். இது வடமேற்கே இந்தியத் துணைக்கண்டத்தையும் தன் அதன் நீர்ப் பகுதிகள் வரை உள்ளடக்கியுள்ளது. இத்தட்டின் முனை, யூரேசியத் தட்டை நெருக்கி, இமயமலையுடன் மோதுகையில் ஈடுபடுவதன் காரணமாக இந்தோ-ஆசுதிரேலியப் புவித்தட்டு இரு வெவ்வேறு தட்டுக்களாகப் பிரிந்து வருவதாக அண்மைக்கால ஆய்வுகள் தெரிவிக்கின்றன. இவ்விறு தட்டுகளும் முறையே "இந்தியப் புவித்தட்டு" எனவும் "ஆசுதிரேலியப் புவித்தட்டு" எனவும் வழங்கப்பட்டு வருகின்றன.  

## புவியியல்
இந்தியா, மெகனேசியா (ஆஸ்திரேலியா, நியூ கினி, தாஸ்மானியா), நியூசிலாந்து, நியூ கலிடோனியா ஆகியன அனைத்தும் பண்டையகாலத்தில் (200 மில்லியன் ஆண்டுகளுக்கு முன்னர்) பெருங்கண்டமாக இருந்த கோண்டுவானாவின் பகுதிகள் ஆகும். கடல்பகுதி விரிவடைவினால் இப்பகுதிகள் பிளவடைந்தன. ஆனாலும், விரிவடைந்த மையங்கள் ஒரு தனிப் புவித்தட்டாக ஆயிற்று.  

இப்புவித்தட்டு வடக்கில் இருந்து 35 பாகை கிழக்காக ஆண்டுக்கு 67 மிமீ வேகத்தில் நகருவதாக ஆஸ்திரேலியாவில் நிகழ்த்தப்பட்ட அண்மைக்கால ஆய்வுகள் தெரிவிக்கின்றன.
# விளாதிமிர் கிராம்னிக்


**விளாதிமிர் பொரிசோவிச் கிராம்னிக்** (*Vladimir Borisovich Kramnik*, , பிறப்பு: சூன் 25, 1975) உருசியாவைச் சேர்ந்த அனைத்துலகத்தரம் கொண்ட சதுரங்க வீரர். இவர் 2000 முதல் 2006 வரை பீடே உலக சதுரங்கப் போட்டியை எதிர்த்து தனியாக நடத்தப்பட்ட கிலாசிகல் உலக சதுரங்க வாகையாளராகவும், 2006 முதல் 2007 வரை பீடே ஒன்றுபட்ட வாகையாளராகவும் இருந்தவர் (2006 இல் இரண்டு போட்டிகளும் ஒன்று சேர்ந்து ஒன்றுபட்ட வாகையாளர் போட்டி நடந்தது) .  

2000 அக்டோபரில், இவர் லண்டனில் இடம்பெற்ற உலகப் போட்டியில் காரி காஸ்பரோவை வென்று உலக வாகையாளரானார். 2004 ஆம் ஆண்டில் சுவிட்சர்லாந்தில் பீட்டர் லேக்கோவை வென்று மீண்டும் உலக வெற்றியாளரானார்.  

2006 அக்டோபரில், கிராம்னிக் பீடே உலக வாகையாளரான வெசெலின் டோபலோவை வென்று உலக வாகையாளர் பட்டத்தைப் பெற்றார்.  

2007 செப்டம்பரில், கிராம்னிக் இந்தியாவின் விஸ்வநாதன் ஆனந்த்திடம் தோற்றார். அடுத்த ஆண்டு அக்டோபர் 2008 இல் மீண்டும் விஸ்வநாதன் ஆனந்துடன் ஆடி தோற்றார்
# ஆரையம்பதி மகா வித்தியாலயம்


**ஆரையம்பதி மகா வித்தியாலயம்** இலங்கை, மட்டக்களப்பு மாவட்டத்தில் உள்ள ஒரு தமிழ்ப் பாடசாலை ஆகும். இது மட்டக்களப்பு - கல்முனை நெடுஞ்சாலையில் மட்டக்களப்பில் இருந்து 6 கிலோ மீற்றர் துாரத்தில் அமைந்துள்ளது.  

### வரலாறு
1957 களில் ஆரையம்பதியில் இருந்து காத்தான்குடி பாடசாலைகளுக்கு சென்று உயர்கல்வியை பெற்றுக்கொள்வதில் எழுந்த இனவாதத்தை அடிப்படையாகக் கொண்ட தடைகளின் காரணமாக ஊர் பிரமுகர்கள் சேர்ந்து ஆரையம்பதி முகத்துவாரத் தெருவில் 1957 அக்டோபர் 23 அன்று “தமிழ்கலவன் பாடசாலை“ எனும் பெயருடன் 12 மாணவர்களைக்கொண்டு இப்பாடசாலை ஆரம்பிக்கப்பட்டது. இதற்காகக் காணிகளை ப. க. சுப்பிரமணியம் என்பவர் நன்கொடையாக வழங்கியிருந்தார். 2008 ஆண்டளவில் 40 இற்கு மேற்பட்ட ஆசிரியர்கள் 5 கல்விசாரா ஊழியர்கள் உட்பட 900 மாணவர்களையும் இது கொண்டுள்ளது.  

### முக்கிய கட்டங்கள்
இப்பாடசாலை வரலாற்றின் முக்கிய காலகட்டங்கள் வருமாறு:  

- 1978 இல் ஏற்பட்ட சூறாவழி மூலம் பாதிப்புக் குள்ளானது.
- 1990 ஆம் ஆண்டு இப்பாடசாலை கொத்தணிப்பாடசாலையாக திறமையாகச் செயற்பட்டு வந்தது.
- 1999 இல் இலங்கைப் பாதுகாப்புப் படைமுகாமாக மாற்றப்பட்டத்து.
- 2004 ஆம் ஆண்டு கடற்கோள் அனர்த்ததில் பாதிக்கப்பட்ட மக்களுக்கு ஓர் ஆதரவளிக்கும் தங்குமிடமாகச் சுமார் 3 மாதங்கள் செயற்பட்டது.
- 2006 ஆம் ஆண்டில் இப்பாடசாலையில் ஜனாதிபதியின் நடமாடும் செயலகம் நடத்தபபட்டு ஆயிரக்கணக்கான மக்கள் அதன் மூலம் நன்மையடைந்தனர்.
- 2006 ஆம் ஆண்டு பரிசளிப்பு விழாவின்போது பாடசாலையின் முக்கிய நிகழ்வாக ‘ஆரணி’ என்ற நூல் கன்னி மலராக வெளியிடப்பட்டது.
- 2007 ஆம் ஆண்டு மட்டக்களப்பில் காணப்பட்ட யுத்தச் சூழல் காரணமாக ஏற்பட்ட பிராந்திய இடப்பெயர்வின்போது இப்பாடசாலை ஓர் இடைத்தங்கல் முகாமாக சுமார் 4 மாதகாலம் இயங்கியது.
- பல்வேறுபட்ட தடைகள், இடர்ப்பாடுகளை எதிர்கொண்டு தொடர்ந்தும் கலவன் பாடசாலையாக இயங்கும் இப்பாடசாலை 2005 மே 1 இல் 1AB தரப்பாடசாலையாகத் தரமுயர்த்தப்பட்டது.
- 2009 ஆம் ஆண்டு முதல் உயர் தரத்தில் விஞ்ஞானப் பிரிவில் மாணவர்கள் கல்வி கற்கக்கூடியதாக அனைத்து நடவடிக்கைகளும் பூர்த்தி செய்யப்பட்டுள்ளன.

## அதிபர்கள்
**கடமையாற்றிய அதிபர்கள்**

| திரு.ரி.துரைச்சாமி | 23.10.1957 | 02.03.1959 |
| --- | --- | --- |
| திரு.எஸ்.சோமசுந்தரம் | 03.03.1959 | 01.01.1960 |
| திரு.ஏ.நாகையா | 02.01.1960 | 01.01.1961 |
| திரு.வீ.ரி.சின்னையா | 02.01.1961 | 05.01.1965 |
| திரு.அ.யோ.வீரசிங்கம் | 06.01.1965 | 31.08.1965 |
| திரு.எஸ்.தம்பிராசா | 01.09.1965 | 15.09.1965 |
| திரு.மு.தவகுலரெட்னம் | 16.09.1965 | 18.01.1969 |
| திரு.ஜோர்ச்.சோமநாதன் | 19.01.1969 | 25.06.1969 |
| திரு.எஸ்.சிவலிங்கம் | 26.06.1969 | 31.12.1972 |
| திரு.ஏ.பரமாநந்தம் | 01.01.1973 | 07.01.1979 |
| திரு. .ஸ்ரீராஜசிங்கம் | 08.01.1979 | 11.01.1981 |
| திரு.என்.வாமதேவன் | 12.01.1981 | 06.01.1985 |
| திரு.ஈ.கணபதிப்பிள்ளை | 07.01.1985 | 28.05.1989 |
| திரு.ரி.சச்சிதாநந்தமுதலி | 25.05.1989 | 14.06.1989 |
| திரு.எஸ்.இராமச்சந்திரன் | 15.06.1989 | 01.01.1992 |
| திரு.ஆர்.துரைராஜசிங்கம் | 02.01.1992 | 14.06.1994 |
| திரு.கே.சோமசுந்தரம் | 15.06.1994 | 05.01.1995 |
| திரு.ஆர்.துரைராஜசிங்கம் | 06.01.1995 | 12.10.1995 |
| திரு.கே.தேவலிங்கம் | 13.10.1995 | 31.10.1995 |
| திரு.சி.சுந்தரம்பிள்ளை | 01.11.1995 | 16.10.1998 |
| செல்வி.மா.நேசசவுந்தரி | 17.10.1998 | 31.11.1998 |
| திரு.ந.சிதம்பரமூர்த்தி | 01.12.1998 | 31.08.2004 |
| திரு.ப.ஜீவானந்தம் | 01.09.1994 | 10.11.2004 |
| மா. தங்கவடிவேல் | 2004 |  |

## காட்சியகம்
# கொஸ்கியஸ்கோ மலை



**கொஸ்கியஸ்கோ மலை** அல்லது **கஸ்கியஸ்கோ மலை** (*Mount Kosciuszko* அல்லது *Mount Kosciusko*) என்பது ஆஸ்திரேலியாவின் நியூ சவுத் வேல்ஸ் மாநிலத்தில் பனி மலைகளில் அமைந்துள்ள மலை ஆகும். கடல் மட்டத்தில் இருந்து 2,228 மீட்டர்கள் (7,310 அடி) உயரமுள்ளது. இதுவே ஆஸ்திரேலியாவின் பெரு நிலப்பரப்பில் உள்ள மலைகளில் மிக உயரமான மலையாகும். போலந்தின் தேசியவீரரான தாடஸ் கொஸ்கியஸ்கோ நினைவாக போலந்து நாடுகாண் பயணியும் மலையேறியுமான "போல் எட்மண்ட் ஸ்திரிசெலெஸ்கி" என்பவரால் 1840 ஆண்டு கொஸ்கியஸ்கோ மலை என இம்மலைக்குப் பெயரிடப்பட்டது.  

இம்மலையின் உச்சியும் அதன் சூழவுள்ள பகுதிகளும் குளிர்காலங்களில் (பொதுவாக ஜூன் முதல் அக்டோபர் வரை) பனியால் மூடப்பட்டிருக்கும்.  

## படிமங்கள்
# பீட்டர் பவுல் ரூபென்ஸ்



**பீட்டர் பவுல் ரூபென்ஸ்** (Peter Paul Rubens - ஜூன் 28, 1577 – மே 30, 1640) மிகவும் திறமை வாய்ந்த 17 ஆம் நூற்றாண்டைச் சேர்ந்த பிளெமிய பரோக் ஓவியரும், பகட்டுத் தன்மை கொண்ட பரோக் பாணியின் முன்னணி ஆதரவாளரும் ஆவார். பரோக் பாணி இயக்கம், நிறம், புலன் நுகர்ச்சி ஆகியவற்றுக்கு முக்கியத்துவம் வழங்கியது. இவர் சீர்திருத்தத்துக்கு எதிரான பலிபீட ஓவியங்கள், உருவப்படங்கள், நிலத்தோற்றங்கள், தொன்மங்கள் சார்ந்த வரலாற்று ஓவியங்கள் போன்றவற்றுக்குப் பெயர் பெற்றவர்.  

ஐரோப்பா முழுவதிலும் இருந்த பிரபுக்களாலும், ஓவியச் சேகரிப்பாளராலும் விரும்பப்பட்ட ஓவியங்களை உருவாக்கும் பெரிய கலைக் கூடமொன்றை நடத்தி வந்ததோடு, ரூபென்ஸ் ஒரு மனித நோக்கு அறிஞரும், ஓவியச் சேகரிப்பாளரும், இரு இராஜதந்திரியும் ஆவார். இவர் ஸ்பெயினின் அரசன் ஆறாவது பிலிப்பிடம் இருந்தும், இங்கிலாந்து அரசன் முதலாம் சார்லஸ் இடமிருந்தும் பிரபுப் பட்டம் பெற்றார்.  

## வரலாறு
### தொடக்க காலம்
ரூபென்ஸ் வெஸ்ட்பாலியாவில் உள்ள சீகென் என்னும் இடத்தில் பிறந்தார். இவரது தந்தை ஜான் ரூபென்ஸ் (Jan Rubens), தாயார் மரியா பைப்பெலிங்க்ஸ் (Maria Pypelincks). ஸ்பானிய நெதர்லாந்தை ஆல்பாவின் (Alba) டியூக் ஆண்ட காலத்தில் இடம் பெற்ற புரட்டஸ்தாந்தர்களுக்கு எதிராக இழைக்கப்பட்ட கொடுமைகளுக்குப் பயந்து, ஒரு கால்வினியரான பீட்டர் ரூபென்சின் தந்தையும், தாயும் 1568 ஆம் ஆண்டில், கொலோனுக்குத் தப்பி ஓடினர். ஜான் ரூபென்ஸ், சக்சனியின் அன்னாவுக்குச் சட்ட ஆலோசகராகவும், காதலியாகவும் ஆனார். ஒரேஞ்சின் முதலாம் வில்லியத்தின் இரண்டாம் மனைவியான அன்னாவின் சீகென்னில் இருந்த அரண்மனையிலேயே ஜான் ரூபென்ஸ் 1570ல் தங்கினார். அன்னாவுடனான தொடர்புக்காக ஜானுக்குச் சிறைத்தண்டனை கிடைத்தது. 1577ல் பீட்டர் பவுல் ரூபென்ஸ் பிறந்தார். அடுத்த ஆண்டில், குடும்பம் கொலோனுக்குத் திரும்பியது. ஜான் ரூபென்ஸ் இறந்து இரண்டு ஆண்டுகளுக்குப் பின்னர் 1589 ஆம் ஆண்டில், பீட்டர் ரூபென்ஸ் அவரது தாயாருடன் ஆன்ட்வேர்புக்குச் சென்றார். அங்கே பீட்டர் ஒரு கத்தோலிக்கராக வளர்க்கப்பட்டார். பீட்டர் ரூபென்சின் ஆக்கங்களில் மதம் முக்கிய இடத்தை வகித்ததுடன், பின்னாளில், இவர் கத்தோலிக்க சீர்திருத்த எதிர்ப்பு ஓவியப் பாணியின் முன்னணி ஓவியர்களில் ஒருவராகவும் விளங்கினார்.
# ஆன்டோனியோ விவால்டி


"சிவப்புக் குருவானவர்" என்னும் பட்டப் பெயர் கொண்ட, **ஆன்டோனியோ லூசியோ விவால்டி** (மார்ச் 4, 1678 – ஜூலை 28, 1741), ஒரு வெனிசியக் குருவானவரும், பரோக் இசையமைப்பாளரும், ஒரு புகழ் பெற்ற வயலின் கலைஞரும் ஆவார். இவர் வெனிஸ் குடியரசிலேயே பிறந்து வளர்ந்தார். *நான்கு பருவங்கள்* என்னும் நான்கு வயலின் இசை நிகழ்ச்சிகளைக் கொண்ட தொடரே பரவலாக அறியப்பட்டதும், மிகவும் புகழ் பெற்ற பரோக் இசை நிகழ்ச்சியும் ஆகும்.
# எரித மின்னஞ்சல்

**எரித மின்னஞ்சல்** (Email Spam) என்பது ஒரே மின்னஞ்சலை பெருந்தொகையானோருக்கு, அவர்கள் கேட்காமலேயே பொருட்கள் அல்லது சேவைகளை வழங்குவதற்கு வர்த்தக நோக்கில் அனுமதியின்றி அனுப்பப்படும் மின்னஞ்சல் ஆகும். எரித மின்னஞ்சல்கள் தேவையற்ற சுமையை இணையத்தில் விடுவதால், இணையப் போக்குவரத்து கூடி பண விரயம் ஏற்படுகிறது. தனிநபர்களுக்கும் எரித மின்னஞ்சல்கள் ஒரு சிலவற்றையாவது படிப்பதில் நேர விரயம் ஏற்படுகிறது.  

## முதல் எரித மின்னஞ்சல்
முதல் எரித மின்னஞ்சல் ஆர்பாநெட் எனும் கணினி வலைப் பின்னலில் அனுப்பப்பட்டது. மே 3 ஆம் நாள் 1978 ஆம் ஆண்டில், கேரி துர்க் என்ற ஒருவர் தனது புதிய கணினிகள் பற்றி விளம்பரம் செய்வதற்காக, 393 நபர்களுக்கு ஒரு மின்னஞ்சல் அனுப்பினார்.
# தமிழ் சோர்ஸ்


**தமிழ் சோர்ஸ்** என்பது கனடாவில் வெளிவரும் தமிழ் மாத இதழ். சோர்ஸ் என்பது Source என்ற ஆங்கில சொல்லின் தமிழ் ஒலிபெயர்ப்பு ஆகும். தமிழில் ஊற்று அல்லது மூலம் என்று பொருள் தருகிறது. தரமான தாளில் அச்சிடப்படும் இந்த இதழ் இலவசமாக விநியோகிக்கப்படுகிறது. இதில் அரசியல், போர் நிலவரங்கள், தகவல் கட்டுரைகள், சினிமா, ராசி பலன், "தமிழன் பதில்கள்" என பல தரப்பட்ட ஆக்கங்கள் வெளிவருகின்றன.
# ஒரு பேப்பர்



**ஒரு பேப்பர்** இலண்டனிலிருந்து 2004ம் ஆண்டிலிருந்து தொடர்ச்சியாக மாதம் இருமுறை வெளியிடப்படும் தமிழ்ப் பத்திரிகை ஆகும். இது கனடா மற்றும் ஐரோப்பிய நாடுகள் சிலவற்றிலும் வெளியிடப்படுகிறது. இந்த இதழ் அதன் நகைச்சுவை கலந்த ஆக்கங்களுக்காக அறியப்பட்டது. இதன் பல கட்டுரைகளில் ஈழத்து பேச்சு நடை பயன்படுத்தப்படுவதும் ஒரு சிறப்பு ஆகும்.
# விளம்பரம் (இதழ்)



**விளம்பரம்** கனடாவில் மாதம் இருமுறை வெளிவரும் தமிழ் இதழ் ஆகும். விளம்பரம் என்று பெயர் தாங்கி வந்தாலும் மற்ற பல இலவச பத்திரிகைகளை விட பல தரமான கட்டுரைகளை இது வெளியிடுகிறது. இவ்விதழ் 1991-ம் ஆண்டு மார்ச் முதல் திகதியில் இருந்து தொடர்ந்து வெளிவருகிறது.  

கனடா மற்றும் உலகின் பல்வேறு பகுதிகளில் இருந்து எழுத்தாளர்கள் மற்றும் துறைசார் வல்லுநர்களின் ஆக்கங்கள், அரசியல், அறிவியல், விளையாட்டு, மாணவர் பகுதி, திரைத்துறை போன்ற பல்வேறு துறைகளும் கனடிய வரி, வீடு மற்றும் அடமானம் குறித்த கட்டுரைகளும் இதில் இடம்பெற்றுள்ளது.
# 2008 அசாம் குண்டுவெடிப்புகள்



**2008 அசாம் குண்டுவெடிப்புகள்** என்பது 2008இல் அக்டோபர் 30ஆம் தேதி இந்தியாவின் அசாம் மாநிலத்தில் நடந்த தொடர் குண்டுவெடிப்புகளை குறிக்கும். குவஹாத்தியிலும் புறநகரங்களிலும் வெடித்த குண்டுகளால் குறைந்தது 81 மக்கள் கொல்லப்பட்டனர். மேலும் 470 மக்கள் படுகாயம் அடைந்தனர். மொத்தத்தில் 18 குண்டுகள் வெடித்தன. அசாம் வரலாற்றில் இதுவே மிகக் கடுமையான தாக்குதல் ஆகும். அசாம் ஐக்கிய விடுதலை முன்னணி, ஹூஜி, இந்திய முஜாஹிதீன் ஆகிய அமைப்புகள் சந்தேகிக்கப்பட்டன. அக்டோபர் 2008இல் ஏழு மாநிலங்களில் நடந்த குண்டுத் தாக்குதல்களில் இது மூன்றாவது ஆகும்; இதற்கு முன்னர் அகர்தலா மற்றும் இம்பால் நகரங்களிலும் குண்டுத் தாக்குதல்கள் ஏற்பட்டன.
# அசாம் ஐக்கிய விடுதலை முன்னணி



**அசாம் ஐக்கிய விடுதலை முன்னணி** (*United Liberation Front of Assam*) அல்லது **யூஎல்எஃப்ஏ** (ULFA) இந்தியாவின் அசாம் மாநிலத்தில் ஒரு போராளி அமைப்பாகும். 1979இல் உருவாக்கப்பட்டு 1990 முதல் இந்திய இராணுவத்திற்கு எதிராக தாக்குதல்கள் நடத்தியிருக்கிறது. பாரேஷ் பாருவா இவ்வமைப்பின் தலைவர் ஆவார். இந்தியாவால் இவ்வமைப்பு பயங்கரவாத அமைப்பு என்று தெரிவிக்கப்படுகிறது.
# சனவரி 2009


**ஜனவரி 2009**, 2009 ஆம் ஆண்டின் முதலாவது மாதமாகும். இம்மாதம் ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைந்தது. தமிழ் நாட்காட்டியின் படி தை மாதம் ஜனவரி 14 இல் தொடங்கி பெப்ரவரி 15 ஞாயிற்றுக்கிழமை முடிவடைந்தது.  

## சிறப்பு நாட்கள்
- ஜனவரி 1 - புத்தாண்டு நாள்
- ஜனவரி 1 - திருவெம்பாவை ஆரம்பம்
- ஜனவரி 7 - வைகுண்ட ஏகாதசி
- ஜனவரி 7 - கிறிஸ்துமஸ் (மரபுவழி)
- ஜனவரி 10 - பூரணை
- ஜனவரி 13 - போகி
- ஜனவரி 14 - பழைய புத்தாண்டு நாள் (மரபுவழி)
- ஜனவரி 14 - தமிழ்ப் புத்தாண்டு நாள்
- ஜனவரி 14 - தைப்பொங்கல்
- ஜனவரி 15 - மாட்டுப் பொங்கல்
- ஜனவரி 15 - திருவள்ளுவர் ஆண்டு (2040) பிறப்பு
- ஜனவரி 16 - காணும் பொங்கல்
- ஜனவரி 25 - அமாவாசை
- ஜனவரி 26 - இந்தியக் குடியரசு நாள்
- ஜனவரி 26 - உலக சுங்கத்துறை நாள்
- ஜனவரி 26 - ஆஸ்திரேலியா நாள்
- ஜனவரி 30 - மகாத்மா காந்தி நினைவு நாள்
- ஜனவரி 30 - உலக தொழுநோய் ஒழிப்பு நாள்

## நிகழ்வுகள்

## இறப்புகள்
- ஜனவரி 8 - லசந்த விக்கிரமதுங்க, இலங்கை ஊடகவியலாளர் (பி. 1958)
- ஜனவரி 12 - புலோலியூர் தம்பையா, ஈழத்து எழுத்தாளர்
- ஜனவரி 17 - கமில் சுவெலபில், செக் நாட்டுத் தமிழறிஞர் (பி. 1927)
- ஜனவரி 31 - நாகேஷ், நகைச்சுவை நடிகர் (பி. 1933)
# வடக்கு வாசல்

| *வடக்கு வாசல்* |  |  |
| --- | --- | --- |
| **வெளியீட்டாளர்** | யதார்த்தா கே.பென்னேஸ்வரன் |  |
| **இதழாசிரியர்** | யதார்த்தா கே.பென்னேஸ்வரன் |  |
| **வகை** | தமிழ் இலக்கிய இதழ் |  |
| **வெளியீட்டு சுழற்சி** | மாதம் ஒரு முறை |  |
| **முதல் இதழ்** | செப்டம்பர் 11, 2005. |  |
| **நிறுவனம்** | வடக்கு வாசல் பதிப்பகம் |  |
| **நகரம்** | தில்லி |  |
| **மாநிலம்** | தில்லி |  |
| **நாடு** | இந்தியா |  |
| **தொடர்பு முகவரி** | Vadakku Vaasal Publications
(வடக்கு வாசல் பதிப்பகம்),
5A/11032, Second Floor,
Gali No.9, Sat Nagar,
Karol Bagh,
New Delhi-110 005.
India. |  |
| **வலைப்பக்கம்** | www.vadakkuvaasal.com | } |

**வடக்கு வாசல்** என்பது இந்தியத் தலைநகர் தில்லியில் இருந்து செப்டம்பர் 11, 2005 முதல் வெளிவரும் தமிழ் மாத இதழ். இதன் ஆசிரியராக யதார்த்தா கே. பென்னேஸ்வரன் இருந்து வருகிறார். வாழ்வியல், இசை, கதை, கவிதை, அஞ்சலி, அறிவுரை, மதிப்பீடு என பல்வேறு ஆக்கங்களைத் தாங்கி இந்த இதழ் வெளிவருகிறது. ஆ. ப. செ. அப்துல் கலாம், ய. சு. ராஜன் போன்ற அறிவியலாளர்களின் கவனத்தையும் இந்த இதழ் பெற்றுள்ளது.
# ஆகுஸ்டஸ் மலை


**ஆகுஸ்டஸ் மலை தேசிய பூங்கா** (*Mount Augustus National Park*) மேற்கு ஆஸ்திரேலியா தலைநகர் பேர்த் நகரில் இருந்து 852 கி.மீ. வடக்கே அமைந்துள்ளது. இப்பூங்காவில் அமைந்துள்ள ஆகுஸ்டஸ் மலை உள்ளூர் தொல்குடி மக்களான வஜாரிகளினால் *பரிங்குரா* என அழைக்கப்படுகிறது.  

## ஆகுஸ்டஸ் மலை
ஆகுஸ்டஸ் மலை கடல் மட்டத்தில் இருந்து 1105 மீட்டர் உயரத்திலும், அல்லது அதனைச் சூழவுள்ள தரைப்பகுதியில் இருந்து 860 மீ உயரத்திலும் அமைந்துள்ளது. இதன் பரப்பளவு 47.95 கி.மீ.². இம்மலை உலகின் மிகப்பெரிய ஒரே பாறையினாலான கற்பாறை எனக் கருதப்படுகிறது. ஆனாலும், ஆஸ்திரேலியாவின் உலூரு என்ற மலையும் இதற்கென உரிமை கோரி வருகிறது.  

## ஐரோப்பிய வரலாறு
1858 ஆம் ஆண்டு ஜூன் 3 ஆம் நாள் இதன் உச்சியை *பிரான்சிஸ் தொமஸ் கிரெகரி* என்பவர் அடைந்தார். இவரே இம்மலையில் ஏறிய முதலாவது ஐரோப்பியர் ஆவார். இவரது சகோதரர் *சேர் ஆகுஸ்டஸ் சார்ல்ஸ் கிரெகரி* (1819-1905) என்பவரின் நினைவாக இம்மலைக்கு ஆகுஸ்டஸ் மலை என இவர் பெயரிட்டார்.
# மோசன் மலை


**மோசன் மலை** (*Mawson Peak*) என்பது தெற்கு பெருங்கடலில் ஆஸ்திரேலியாவின் வெளிவாரிப் பிரதேசமான ஹேர்ட் தீவில் அமைந்துள்ளது. இதுவே ஆஸ்திரேலிய நாட்டின் அதிஉயர் மலையாகும். பிக் பென் மலைத்தொடரின் ஒரு பகுதியான இது ஒரு உயிர்ப்புள்ள எரிமலை ஆகும். 1929 ஆம் ஆண்டில் இத்தீவுக்குப் பயணம் மேற்கொண்ட சேர் டக்லஸ் மோசன் என்பவரின் நினைவாக இம்மலைக்கு மோசன் மலை எனப் பெயரிடப்பட்டது.
# வார்ப்புரு:தகவற்சட்டம் இந்திய நிர்வாக அலகுகள்

<includeonly>{|  
|-  

|-  
''  
|-  

|-  

|-  
}|Map indicating the location of }]]  

|yes|<div>  
<div><div></div></div></div>  
|}}  
-|bottom}}) round 4}}%; :) / (|}}-|}}) round 4}}%; height:0; width:0; margin:0; padding:0;">  
<div></div>  
<div><span><span>&nbsp;<b><span title="வானில் இருந்து } இன் கூகுள் படிமம்">}}</span></b>&nbsp;</span></span>  
</div></div>}}</div></div></>  
|}}  
|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  
| bgcolor=#F4F4F4 **}}** }}  
}}  
|-  

|-  

|-  
'''  
}  
}}  
|-  

|-  

|-  

|-  

|}}  
|-  

|-  

|-  

|-  

|-  

|-  

|-  

|-  

|-  

|-  

|-  
]  
|}}  
|-  

|-  

|-  
]]</div></div></div>}}  
|}}  
|}  
}}</includeonly><noinclude>  
</noinclude>
# தாஸ்மான் கடல்


**தாசுமான் கடல்** (*Tasman Sea*, மாவோரி: *Te Tai-o-Rēhua*,) ஆத்திரேலியாவுக்கும் நியூசிலாந்துக்கும் இடையே கிட்டத்தட்ட 2000 கிலோமீட்டர்கள் (1250 மைல்கள்) குறுக்களவு கொண்ட கடல் ஆகும். இது தெற்கு பசிபிக் பெருங்கடலின் தென்மேற்குக் கூறு ஆகும். நியூசிலாந்தையும் தாசுமேனியாவையும் முதன் முறையாக அடைந்த முதலாவது ஐரோப்பியரான டச்சு நாடுகாண் பயணியான ஏபல் தாசுமான் நினைவாக இக்கடலுக்கு தாஸ்மான் கடல் எனப் பெயரிடப்பட்டது. இவருக்குப் பின்னர் பிரித்தானியக் கடற்படைக் கப்டன் சேமுசு குக் 1770களில் தனது முதல் பசிபிக் பயணத்தின் போது இக்கடலில் பல தடவைகள் பயணித்தான்.  

தாஸ்மான் கடலில் பல தீவுக்கூட்டங்கள் காணப்படுகின்றன.  

- லோர்ட் ஆவ் தீவு மற்றும் அதனைச் சார்ந்த தீவுகள்
- பாலின் பிரமிட்
- நோர்போக் தீவு, தாசுமான் கடலின் வடக்கு எல்லையில் பவளக் கடலுடன் எல்லையைக் கொண்டுள்ளது.

இவை அனைத்தும் ஆத்திரேலியாவின் கட்டுப்பாட்டில் இருக்கின்றன.
# கார்பெண்டாரியா வளைகுடா


**கார்பெண்டாரியா வளைகுடா** (*Gulf of Carpentaria*) என்பது ஆஸ்திரேலியாவின் வடபகுதியின் மூன்று பக்கங்களை உள்ளடக்கிய பெரும் கடல் பகுதியாகும். இதன் வடக்கு எல்லையில் அரபூரா கடல் (ஆஸ்திரேலியாவுக்கும் நியூ கினிக்கும் இடையில் உள்ள நீர்ப்பகுதி) உள்ளது.  

இவ்வளைகுடாவை அண்டியுள்ள நிலம் பொதுவாக சமதரையாகவும், தாழ்நிலையில் உள்ளதும் ஆகும். இதன் மேற்கே ஆர்ண்ஹெம் நிலம் மற்றும் வட மண்டலத்தின் உயர் முனையும் உள்ளது. கிழக்கே கேப் யோர்க் தீபகற்பம் அமைந்துள்ளது.  

இதன் காலநிலை பெரும்பாலும் சூடானதாகவும் அதிக ஈரப்பதன் உள்ளதாகவும் காணப்படும். ஆண்டுக்கு இரண்டு காலநிலைகளை மட்டுமே கொண்டுள்ளது. உலர் காலநிலை ஏப்ரல் முதல் நவம்பர் வரையும், ஈரக் காலநிலை டிசம்பர் முதல் மார்ச் வரை காணப்படும். பொதுவாக மழைக் காலம் இந்த மூன்று மாத காலத்திலேயே இடம்பெறுகிறது. இதனால் தாழ்நிலைப் பகுதிகள் வெள்ளத்தினால் நிரம்பும். நவம்பர் முதல் ஏப்ரல் வரையான காலத்தில் சூறாவளிகளும் இங்கு உருவெடுக்கின்றன.  

டச்சு நாடுகாண் பயணி வில்லெம் ஜான்சூன் என்பவர் 1606 ஆம் ஆண்டில் முதன் முதலாக இங்கு கடற் பயணம் மேற்கொண்டார். ஏபல் டாஸ்மான் 1644 இல் இங்கு வந்தார். பின்னர் 1802 இலும், 1803 இலும் மத்தியூ பிலிண்டேர்ஸ் இங்கு வந்து போனார்.
# மார்செல் புரூஸ்ட்



**மார்செல் புரூஸ்ட்** (*Marcel Proust*) எனச் சுருக்கமாக அழைக்கப்பட்ட **வலன்டீன் லீயிஸ் ஜார்ஜஸ் இயுஜீன் மார்செல் புரூஸ்ட்** (10 ஜூலை 1871 – 18 நவம்பர் 1922) ஒரு பிரெஞ்சு எழுத்தாளரும், கட்டுரையாளரும், திறனாய்வாளரும் ஆவார். *இழந்த நேரத்தைத் தேடல்* (பிரெஞ்சு மொழி: À la recherche du temps perdu) என்னும் தன்கதை கலந்த புதினத்தை எழுதியவராக இவர் பெரிதும் அறியப்பட்டவர். இருபதாம் நூற்றாண்டின் சிறந்த புனைகதைகளுள் ஒன்றாகக் கருதப்படும் இது 1913 தொடக்கம் 1927 வரையான காலப் பகுதியில் ஏழு பகுதிகளாக வெளிவந்தது.  

## தாக்கங்கள்
செயிண்ட்-சைமன், பிராண்டோம், ஹொனோரே டி பால்சக், சார்லஸ் போட்லர், அனதோலே பிரான்ஸ், ஹென்றி பேர்க்சன், பியோடோர் டொஸ்டோவ்ஸ்கி, ஜான் ரஸ்க்கின், லியோ டால்ஸ்டாய், ஆர்தர் ஷோப்பன்ஹவர், ஸ்டெண்டால், வில்லியம் ஷேக்ஸ்பியர்  

## பின்பற்றுவோர்
அஹ்மெட் அல்தான், ஜான் பான்வில்லி, சாமுவேல் பெக்கெட், ஜான் காக்டோ, கிரகாம் கிரீன், ஜாக் கெருவாக், நகுயிப் மஹ்பூஸ், மனுவேல் முஜிக்கா லைனெஸ், ஐரிஸ் முர்டோக், விளாமிடிர் நபோக்கோவ், ஆர்ஹான் பாமுக், ட்ரூமன் கப்போட், எட்மண்ட் வைட், வெர்ஜீனியா வூல்ப்.
# இசுத்திரிப் பெட்டி



**இசுத்திரிப் பெட்டி (Iron Box)** என்பது உடையில் இருக்கும் சுருக்கங்களை சீர் செய்ய பயன்படும் ஒரு கருவியாகும். வெப்பத்தை அழுத்தி பிரயோகிக்கும் பொழுது அது உடையின் இழைகளை சீர் செய்யும். இதுபோன்ற கருவிகள் முதலாம் நூற்றாண்டிலேயே சீனாவில் பயன்படுத்தப்பட்டன. மூலக்கூற்று இடைவிசையினால் பருத்தி ஆடைகளின்மேல் நீர் தெளித்து இதனைப்பயன்படுத்துவர். ஹென்ரி சீலி என்பவர் 1882இல் மின்சார இசுத்திரிப் பெட்டியினை உருவாக்கி அதற்கு ஜூன் 6, 1882இல் காப்புறிமை பெற்றார்.  

பருத்தி, பட்டு, கம்பளி போன்ற வெவ்வேறு துணிகளுக்கு வெவ்வேறு வெப்பநிலைகள் தேவைப்படும். அதிக வெப்பம் சில துணிகளை சேதப்படுத்தலாம். சலவை செய்யும் போது துணிகளை சற்று ஈரப்பதமாக வைத்திருப்பது சுருக்கங்களை எளிதாக நீக்க உதவும். உலர் சலவை அல்லது நீராவி சலவை என இரு முறைகளில் சலவை செய்யலாம். நீராவி சலவை அதிக சுருக்கங்கள் உள்ள துணிகளுக்கு பயனுள்ளதாக இருக்கும்.
# ஜிமி ஹென்றிக்ஸ்



**ஜிமி ஹென்றிக்ஸ்** (Jimi Hendrix) எனப்படும் **ஜேம்ஸ் மார்ஷல் ஹென்றிக்ஸ்** (James Marshall Hendrix, நவம்பர் 27, 1942 – செப்டெம்பர் 18, 1970) ஒரு அமெரிக்க கிட்டார் கலைஞரும், பாடகரும், பாடலாசிரியரும் ஆவார். இவரது கிட்டார் வாசிப்பு ராக் இசையில் பெரும் தாக்கத்தை ஏற்படுத்துயது. ஐரோப்பாவில் இவ்ருக்குக் கிடைத்த தொடக்க வெற்றிகளுக்குப் பின்னர் 1967 ஆம் ஆண்டில் மான்டரி பாப் விழாவில் இடம்பெற்ற இவரது நிகழ்ச்சியைத் தொடர்ந்து இவர் அமெரிக்காவிலும் பெரும் புகழ் பெற்றார். 1969 இன் வூட்ஸ்டாக் விழாவிலும் (Woodstock Festival) இவருக்கு முக்கிய இடம் கிடைத்தது.  

ஹென்றிக்ஸ், உருத்திரிபுப் பெருக்கியுடனான (overdriven amplifiers) கிட்டார் பின்னூட்ட (guitar feedback) நுட்பத்தை மேம்படுத்துவதற்கு உதவினார். இவர் புளூஸ் இசைக் கலைஞர்களான பி. பி. கிங், மடி வாட்டர்ஸ், ஹவ்லின் வூல்ஃப், ஆல்பர்ட் கிங், எல்மோர் ஜேம்ஸ் ஆகியோரிதும், ரிதம் அண்ட் புளூஸ் இசையினதும், சோல் கிட்டார் கலைஞர்களான கர்ட்டிஸ் மேஃபீல்ட், ஸ்டீவ் குரொப்பர் ஆகியோரினதும், ஓரளவு நவீன ஜாஸ் இசையினதும் செல்வாக்குக்கு உட்பட்டிருந்தார். கார்லோஸ் சன்டானா, ஹென்றிக்சின் இசையில் தாயக அமெரிக்கப் பாரம்பரியத்தின் தாக்கம் இருக்கக்கூடும் எனக் கருதினார்.
# படிமம்:JimiHendrix2.jpg

source: http://www.cathedralstone.net/Pages/JimiHendrix.htm  

## Fair Use Rationale for article Jimi Hendrix
1. It is a historically significant photo of a famous individual
1. It is only used to establish what the subject looked like
1. It is only used for educational, not promotional, purposes
1. There is no free alternative
1. The subject is deceased, and therefore there will likely be no free alternative

## Fair Use Rationale for article List of musicians who play handed
# நினைவுகூரும் நாள்


on Remembrance Day in ஒட்டாவா.]]  
**நினைவுகூரும் நாள்** (*Remembrance Day*) என்பது போரில் தமது உயிர்களைத் தியாகம் செய்த படைவீரர்களையும் மக்களையும் நினைவில் நிறுத்தும் நாள் ஆகும். இந்த நாள் நவம்பர் 11 இல் பொதுநலவாய நாடுகள் பலவற்றில் அவதானிக்கப்படுகிறது. இந்த நாளில் ஒரு பொப்பியை நினைவுக் குறியீடாக அணிவர். நினைவுகூரும் நாள் பல ஈழத் தமிழர்கள் அவதானிக்கும் மாவீரர் நாளுக்கு ஒத்தது.  

முதலாம் உலகப் போர் முடிவில் பொதுநலவாய நாட்டு கூட்டுப்படைக்கும் செருமானியருக்கும் இடையே ஒரு சமாதான உடன்படிக்கை கைச்சாத்திடப்பட்டது. இப் போர் நிறுத்தம் 1918ம் ஆண்டு, 11ம் மாதம், 11ம் திகதி, காலை 11 மணிக்கு நிகழ்ந்தது. இப்போர் நிறுத்தப்பட்டதையும் போரினால் உயிரிழந்தவர்களை நினைவு கூரும் வகையிலும் அன்றிலிருந்து இந்த நாள் நினைவில் நிறுத்தப்படுகின்றது.  

இந்த நாள் ஐக்கிய இராச்சியத்தில் ஐந்தாம் சோர்ச் மன்னரால் நவம்பர் 7, 1919ம் ஆண்டு முதலாம் உலகப் போரில் உயிர்களைத் தியாகம் செய்த படைவீரர்களை நினைவுகூரும் நாள் எனப் பிரகடனப்படுத்தப்பட்டது. எனினும் இன்று அனைத்துப் போரிலும் உயிர் நீத்தவர்களை இந்த நாளில் நினைவு கூருவர்.  

சிவப்பு நிற பொப்பி மலர்கள் இந்த நாளுக்குரிய சின்னமாக விளங்குகின்றது. பொப்பிச் செடிகள், கொடூரமான போர் நடைபெற்ற பிளாண்டர் எனும் இடத்தில் மிகையாகப் பெருகிக் காணப்பட்டன. இதன் சிவப்பு நிறம் போரில் சிந்திய குருதியின் நிறத்தை நினைவுபடுத்தியது. போர் மருத்துவரும் கவிஞருமான சோன் மாக்கிரே எனும் கனடிய வீரரின் "பிளாண்டர் புலத்தில்" எனும் கவிதையின் வரிகள் வீரர்களைப் புதைத்த இடங்களில் வளரும் பொப்பிச் செடிகளைக் குறிப்பிட்டது. இக்கவிதை மூலம் பொப்பி பிரபல்யம் அடைந்தது. நினைவுறுத்தும் நாளில் செயற்கையாக உருவாக்கப்பட்ட பொப்பிகளை அணிவது வழக்கத்தில் வந்தது.  

கனடாவில் "லெஸ்ட் வீ போர்கெட்" (lest we forget) எனும் வாக்கியம் இந்நாளுடன் தொடர்புடையதாய் இருக்கின்றது, போர்த் தியாகிகளை ஒருபோதும் மறத்தலாகாது எனும் எச்சரிக்கையை இந்த வாக்கியம் தெரிவிக்கின்றது.
# விக்கிப்பீடியா:முதற்பக்கக் கட்டுரைகள்/நவம்பர் 2, 2008


**பராக் உசேன் ஒபாமா** (பிறப்பு: ஆகஸ்ட் 4, 1961), அமெரிக்காவின் 2008 குடியரசுத் தலைவர் தேர்தலில் வெற்றிபெற்ற மக்களாட்சிக் கட்சி வேட்பாளராவார். தற்போது இவர் மேலவையிலும் இலினொய் மாநிலத்தின் சார்பில் இளைய உறுப்பினராக உள்ளார். அமெரிக்க வரலாற்றில் ஆபிரிக்க அமெரிக்க இனத்தை சேர்ந்த முதலாவது குடியரசுத் தலைவர் என்ற பெருமையும், மற்றும் செனட் அவையின் ஐந்தாவது ஆப்பிரிக்க-அமெரிக்க இனத்தவர் என்ற பெருமையும் இவருக்கு உண்டு.  

---

**ஜான் மெக்கெய்ன்** (பிறப்பு: ஆகஸ்ட் 29, 1936) அரிசோனா மக்களின் சார்பான ஐக்கிய அமெரிக்காவின் மேலவையில் மூத்த உறுப்பினர். 2008 அமெரிக்கக் குடியரசுத் தலைவர் தேர்தலில் குடியரசுக் கட்சியின் வேட்பாளராகப் போட்டியிட்டு மக்களாட்சிக் கட்சி வேட்பாளர் பராக் ஒபாமாவிடம் தோற்றார். முன்னாள் படைத்துறை வீரர், போர் வானூர்தி ஓட்டுநர். மெக்கெயின் வியட்நாம் போரில் பங்கு கொண்டார். அக்டோபர் 1967 இல் வியட்நாம் தலைநகரம் ஹனோய் மேல் வான் தாக்குதல் மேற்கொண்ட போது தனது விமானம் சுட்டப்பட்டு மெக்கெய்ன் காயம் அடைந்து வடக்கு வியட்நாமியர்களால் போர் கைதியாக சிக்கினார். 1973 வரை வியட்நாமிய சிறையில் போர் கைதியாக இருந்து வதை செய்யப்பட்டு இதனால் இன்று வரை சில உடல் ஊனங்கள் கொண்டுள்ளார்.  

---
<font size=+2>**உங்களுக்குத் தெரியுமா**</font>  

- மொரிசியசு நாட்டுப் பணத்தில் தமிழ் எழுத்துக்களிலும் எண்களிலும் எண்ணிக்கை எழுதப்பட்டுள்ளது.
- சதுரங்கம் இந்தியாவில் கண்டுபிடிக்கப்பட்டது.
- ரிச்சர்ட் மாத்யூ ஸ்டால்மன் கட்டற்ற மென்பொருள் இயக்கம், குனூ திட்டம், கட்டற்ற மென்பொருள் அமையம், நிரலாக்க தளையறுப்பு லீக் போன்றவற்றின் தோற்றுவிப்பாளர்களில் ஒருவர்.
- சஃகாரா ஆப்பிரிக்காவின் வடபகுதியில் அமைந்துள்ள உலகின் மிகப்பெரிய சுடு பாலைவனம்.
- பனங்காய்ப் பணியாரம் பனம்பழத்தின் களியில் இருந்து செய்யப்படும் ஒர் உணவுப் பண்டம்.
# பெரும் ஆஸ்திரேலிய விரிகுடா


)]]  
**பெரும் ஆஸ்திரேலிய விரிகுடா** (*Great Australian Bight*) என்பது ஆஸ்திரேலியாவின் தெற்குக் கரையோரத்தின் நடு மற்றும் மேற்குப் பகுதியில் அமைந்துள்ள ஒரு பெரும் விரிகுடா (*bay*) ஆகும்.  

இவ்விரிகுடா இந்தியப் பெருங்கடலின் தென்கிழக்குப் பகுதியின் ஒரு பகுதியாகும். இது கிழக்கே மேற்கு ஆஸ்திரேலியாவின் மேற்கு கேப் ஹவ் வரை நீண்டுள்ளது. இதன் வரையறுக்கப்பட்ட எல்லை மேற்கு ஆஸ்திரேலியாவின் கேப் பாஸ்லி முதல் தெற்கு ஆஸ்திரேலியாவின் கேப் கார்னோ வரை 1,160 கி.மீ. (720 மைல்) தூரம் நீண்டுள்ளது. இவ்வவிரிகுடாவை அண்டியுள்ள நீர்ப்பகுதி ஆஸ்திரேலியாவில் இந்தியப் பெருங்கடல் என்று அழைக்கப்படாமல், தெற்குப் பெருங்கடல் என அழைக்கப்படுகிறது.  

## கண்டுபிடிப்பு
பெரும் ஆஸ்திரேலிய விரிகுடாவை முதன்முதலாக 1627 ஆம் ஆண்டில் சென்றடைந்த ஐரோப்பியர் டச்சு மாலுமி கப்டன் தைசன் என்பவர். பின்னர் ஆங்கில மாலுமி மத்தியூ பிலிண்டேர்ஸ் 1802 ஆம் ஆண்டில் ஆஸ்திரேலியக் கண்டத்தை சுற்றிவரும் போது இவ்விரிகுடாவையும் சுற்றிவந்தார்.  

இவ்வளைகுடா பல ஆண்டுகாலமாக மாலுமிகளால் மீன்பிடித்தலை வழக்கமாகக் கொண்டிருக்கின்றனர். Bluefin tuna இங்கு பெருமளவில் காணப்படுகிறது.  

விரிகுடாவின் கரையோரங்களில் குடியெற்றத்திட்டங்கள் காணப்படுகின்றன. செடூனா, யூக்லா போஒன்ற குடியேற்றப் பகுதிகளில் இருந்து இவ்விரிகுடாவை நோக்கி வருவதற்கு வசதிகள் உண்டு.
# இரா. முருகன்

**இரா. முருகன்** (பிறப்பு: 1953) என்பவர் தமிழக எழுத்தாளர் ஒருவர் ஆவார். இவர் கணினித்துறையில் பணி புரிகின்றார்.  

## குடும்பப் பின்னணி
தமிழ்நாடு, சிவகங்கையில் பிறந்த இரா. முருகனின் தந்தையார் நா.சீ.இராமசாமி, தாயார் மீனாட்சி.  

## எழுத்துலக வாழ்வு
1977-ல் கணையாழியில் முதல் படைப்பாக ஒரு புதுக் கவிதை பிரசுரமானதோடு இவருடைய எழுத்துலகப் பிரவேசம் தொடங்கியது. கவிஞராக அறியப்பட்டு பின் சிறுகதையாசிரியராக, நாவலாசிரியராக முகிழ்ந்தவர். இலக்கியப் பத்திரிகைகளிலும் வெகுஜனப் பத்திரிகைகளிலும் இவர் எழுதி வருகிறார். சென்னை அகில இந்திய வானொலியில் இவர் கதைகள் இவர் குரலிலேயே ஒலிப்பதிவாகி ஒலிபரப்பாகியுள்ளன.  

தமிழில் மாந்திரீக யதார்த்தக் கதையாடலாக இவர் எழுதிய அரசூர் வம்சம் புதினம் ஆங்கிலத்தில் *கோஸ்ட்ஸ் ஓஃப் அரசூர்* என்ற பெயரில் மொழிபெயர்க்கப்பட்டு வெளியாகி இருக்கிறது. இவர் ஆனந்தவிகடனில் எழுதிய 'உலகே உலகே உடனே வா' தமிழில் முதல் branded column ஆகும். மலையாளத்திலிருந்து குறிப்பிடத் தகுந்த மொழிபெயர்ப்புகள் செய்துள்ளார். ஆங்கிலத்தில் இருந்து அருண் கொலாட்கரின் அனைத்துக் கவிதைகளையும் மொழிபெயர்த்தார்.  

கமல் ஹாசனின் ‘உன்னைப் போல் ஒருவன்’ (2009) திரைப்படத்துக்கான வசனம் எழுதியுள்ளார். அஜீத் குமார் நடிக்கும் பில்லா 2 (2011) திரைப்படத்திற்கு வசனம் எழுதியுள்ளார்.  

இவர் எழுதிய ‘நெம்பர் 40, ரெட்டைத் தெரு’ அடிப்படையில் உருவாக்கப்பட்ட ‘ரெட்டைத் தெரு’ (2010) குறும்படத்தில் நடிகராகவும் திரையில் தோன்றியிருக்கிறார்.  

## விருதுகள்
இலக்கியச் சிந்தனை ஆண்டுப் பரிசு (சிறந்த சிறுகதை), கதா விருது (சிறுகதை), பாரதியார் பல்கலைக் கழக விருது (நாவல்) போன்ற பல பரிசுகள் இவருடைய படைப்புகளுக்காகப் பெற்றிருக்கிறார் .
# அன்டி வார்ஹால்



**அன்டி வார்ஹால்** (Andy Warhol) எனப் பரவலாக அறியப்படும் அன்ட்ரூ வார்ஹாலா (ஆகஸ்ட் 6, 1928 – பெப்ரவரி 22, 1987) ஒரு அமெரிக்க ஓவியரும், "பாப்" ஓவியக் கலை இயக்கத்தின் முன்னணிக் கலைஞரும் ஆவார். வணிகப் படவரைவாளராக வெற்றிகரமாகத் தொழில் செய்த வார்ஹால், ஒரு ஓவியராகவும், புது முயற்சிகளில் ஈடுபடும் படத் தயாரிப்பாளராகவும், இசைத்தட்டுத் தயாரிப்பாளராகவும் உலகப் புகழ் பெற்றார். இவர் பல்வேறுபட்ட சமூகக் குழுக்களுடனும் தொடர்புகளை வைத்திருந்தார். பொஹீமியத் தெருவாழ் மக்களிலிருந்து, அறிஞர்கள், ஹாலிவூட் பிரபலங்கள், செல்வந்தரான உயர்குடியினர் போன்றவர்கள் வரை பல சமூக மட்டங்களிலும் அவர் ஊடாடினார்.  

1987 ஆம் ஆண்டில் இவர் இறந்த பின்னர் இவர் குறித்த கண்காட்சிகளும், நூல்களும், ஆவணப் படங்களும் பெரும் எண்ணிக்கையில் உருவாயின.  

## இளமைக்காலம்
அன்டி வார்ஹால், பென்சில்வேனியாவில் உள்ள பிட்ஸ்பர்க்கில் பிறந்தார். இவரது தந்தையான அன்ட்ரிஜ் வார்ஹாலாவுக்கும், தாயாரான உல்ஜா (ஜூலியா)வுக்கும் மூன்றாவது பிள்ளையாக இவர் பிறந்தார். அக்காலத்தி ஆஸ்திரிய-ஹங்கேரியப் பேரரசைச் சேர்ந்ததும் தற்போது வடகிழக்குச் செக் குடியரசில் இருப்பதுமான *மிக்கோவா* என்னும் ஊரிலிருந்து இடம் பெயர்ந்தவர்களான இவர்கள் ருசின் இனத்தைச் சேர்ந்த உழைப்பாளர் வகுப்பினர். வார்ஹாலின் தந்தை 1914 ஆம் ஆண்டில் அமெரிக்காவில் குடியேறினார். வார்ஹாலின் பாட்டன், பாட்டி இருவரும் இறந்தபின்னர், வார்ஹாலின் தாய் 1921ல் அமெரிக்கா வந்து தனது கணவருடன் சேர்ந்து கொண்டார். வார்ஹாலின் தந்தை ஒரு நிலக்கரிச் சுரங்கத்தில் பணிபுரிந்தார். பின்னர், 55, பீலன்தெரு, பிட்ஸ்பர்க், ஓக்லேண்ட் என்ற முகவரியில் குடும்பத்துடன் வசித்து வந்தார். ‛பைசண்டைன் கத்தோலிக்க பிரிவில், இவர் குடும்பத்தினருடன் புனித புனித யோவான் பைசண்டைன் கத்தோலிக்க திருச்சபையில் பங்கேற்றனர்.
# ஆவிட்



**ஆவிட்** (*Ovid*) என அறியப்படும் **பப்ளியஸ் ஆவிடஸ் நாசோ** (*Publius Ovidius Naso*, மார்ச் 20, கிமு 43 – கிபி 17) ஒரு உரோமக் கவிஞர் ஆவார். இவர் காதல், கைவிடப்பட்ட பெண்கள், தொன்மம் சார்ந்த உருமாற்றங்கள் போன்ற விடயங்கள் குறித்து எழுதியுள்ளார். மரபு வழியாக வேர்ஜில், ஹோராஸ் ஆகியோருடன், இலத்தீன் இலக்கியத்தின் பெரும் புலவர்களுள் ஒருவராக ஆவிட் கருதப்படுகிறார். பிந்திய பழங்காலத்திலும், மத்திய காலத்திலும், இவரது கவிதைகளைப் போல எழுதும் வழக்கம் பெருமளவில் நிலவியதுடன், இக்கவிதைகள், ஐரோப்பியக் கலையிலும், இலக்கியத்திலும் பல நூற்றாண்டுகள் நிலைத்திருக்கக்கூடிய தாக்கத்தை உண்டாக்கியிருந்தன.  

## தாக்கங்கள்
வேர்ஜில்  

## பின்பற்றுவோர்
தாந்தே அலிகியேரி, ஜெஃப்ரி சோசர், ஜான் மில்ட்டன், வில்லியம் ஷேக்ஸ்பியர்
# வேர்ஜில்


**வேர்ஜில்** (*Virgil*) எனப்படும் **பப்ளியஸ் வேர்ஜிலஸ் மாரோ** (*Publius Vergilius Maro*, அக்டோபர் 15, கிமு 70 – செப்டெம்பர் 21, கிமு 19) ஒரு செந்நெறிக்கால ரோமக் கவிஞர் ஆவார். இவர் வடக்கு இத்தாலியில், மன்ட்வா அருகில்,  அன்டிஸ்  என்னும் இடத்தில் பிறந்தார். இவர் எழுதிய முக்கியமான ஆக்கங்கள், *புகோலிக்ஸ் *, *ஜோர்ஜிக்ஸ்*, *அனீட் * என்பன. அவை தவிரப் பல சிறு கவிதை ஆக்கங்களையும் இவர் எழுதியுள்ளதாகச் சொல்லப்படுகிறது. ஒரு விவசாயியின் மகனான வேர்ஜில், ரோமின் மிகப் பெரிய கவிஞர்களுள் ஒருவர் என்ற நிலையை எட்டியதுடன், இவரது *ஆனீட்* என்னும் ஆக்கம் உரோமின் தேசிய இதிகாசமாகவும் போற்றப்பட்டது.
# ஆர். கே. செல்வமணி



**ரா. கா. செல்வமணி** (*R. K. Selvamani*) என்பவர் தமிழ்த் திரைப்பட இயக்குநர் ஆவார். இவரது புலன் விசாரணை, கேப்டன் பிரபாகரன் ஆகிய படங்கள் வெற்றிப் படங்களாகும்.  

## ஆரம்பகால வாழ்க்கை
செல்வமணி செங்கல்பட்டில் ஒரு விவசாயக் குடும்பத்தில் 1965 அக்டோபர் 21 அன்று கல்யாணசுந்தரம், செண்பகம் இணையரின் மகனாகப் பிறந்தார்.  

## தொழில் வாழ்க்கை
இவர் தனது திரைப்படத்துறையை இயக்குநரும், நடிகருமான மணிவண்ணனின் உதவியாளராக ஆரம்பித்தார், பின்னர் 1980 ஆம் ஆண்டில் நடிகர் விஜயகாந்த்தைக் கதாநாயகனாக வைத்து புலன் விசாரணை என்ற திரைப்படத்தை இயக்கினார். இந்தப் படம் சில அரசியல் பெரியவர்களின் தூண்டுதலின் பேரில் பல பெண்களைக் கடத்தி கொன்ற ஆட்டோ சங்கரின் நிஜ வாழ்க்கை வாக்குமூலத்தை அடிப்படையாகக் கொண்டது.  

அதைத் தொடர்ந்து 1991 ஆம் ஆண்டில் கேப்டன் பிரபாகரன் என்ற படம் வெளியானது. இப்படமானது தமிழீழ விடுதலைப் புலிகளின் தலைவரான பிரபாகரனுக்கு மரியாதை செய்யும் விதமாக இருந்தது, அதேநேரம் கதைக்களம் வனக் கொள்ளைக்காரன் வீரப்பனை அடிப்படையாகக் கொண்டது. அதைத் தொடர்ந்து  
செம்பருத்தி (1992), பொன் விலங்கு (1993), கண்மணி (1994), ராஜ முத்திரை (1995) போன்ற பல படங்களை எழுதியும் இயக்கியுமுள்ளார்.  

இவர் 1994 ஆம் ஆண்டில், அதிரடிப்படை என்ற திரைப்படத்தை தமிழ், தெலுங்கு மொழிகளில் உருவாக்கினார். இந்தப் படத்தில் ரகுமான், ரோஜா, மன்சூர் அலிகான், விஜயகுமார், லட்சுமி ஆகியோர் நடித்தனர். ¨  

இவரின் இயக்கத்தில் 1997 ஆம் ஆண்டு வெளியான அரசியல் என்ற திரைப்படத்திற்காக 'சிறந்த திரைப்படத்திற்கான தமிழ்நாடு அரசின் திரைப்பட விருது' வென்றது. இந்தத் திரைப்படத்தில் மம்மூட்டி, சில்பா சிரோத்கர், ரோஜா, மன்சூர் அலி கான், ஆனந்த்ராஜ், சரண் ராஜ், ஜெய்கணேஷ் போன்றோர் நடித்திருந்தனர்.  

இவர் அக்டோபர் 2008-இல் ஈழத்தமிழர்களுக்கு ஆதரவாக நடத்திய பேச்சு சர்ச்சைக்குரியதாகத் தமிழ்நாட்டில் அமைந்தது. ஆர்.கே. செல்வமணி தமிழ்நாடு இயக்குநர்கள் சங்கத்தின் தற்போதைய செயலாளராக உள்ளார்.  

## தனிப்பட்ட வாழ்க்கை
செல்வமணி 2002 ஆகத்து 10 அன்று நடிகை ரோஜாவை திருமணம் செய்துகொண்டார். இந்த இணையருக்கு மகளும், மகனும் உள்ளனர்.  

### இயக்குநராக
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1990 | *புலன் விசாரணை* | தமிழ் |  |
| 1991 | *கேப்டன் பிரபாகரன்* |  |  |
| 1992 | *செம்பருத்தி* |  |  |
| 1994 | *அதிரடிப்படை* |  |  |
| 1994 | *அதிரடிப்படை* | தெலுங்கு |  |
| 1994 | *கண்மணி* | தமிழ் |  |
| 1995 | *ராஜ முத்திரை* |  |  |
| 1995 | *மக்கள் ஆட்சி* |  |  |
| 1997 | *அடிமைச் சங்கிலி* |  |  |
| 1997 | *அரசியல்* | சிறந்த திரைப்படத்துக்கான தமிழ்நாட்டு அரசின் திரைப்பட விருது (மூன்றாம் பரிசு) |  |
| 1999 | *ராஜஸ்தான்* |  |  |
| 2001 | *பொட்டு அம்மன்* | தெலுங்கு |  |
| 2007 | *குற்றப்பத்திரிக்கை* | தமிழ் |  |
| 2015 | *புலன் விசாரணை 2* | } |  |

### எழுத்தாளர், தயாரிப்பாளர்

| ஆண்டு | திரைப்படம் | திரைப்படப் பங்களிப்பு | மொழி | குறிப்புகள் |
| --- | --- | --- | --- | --- |
| 1993 | *பொன்விலங்கு* | தமிழ் |  |  |
| 1995 | *அசுரன்* |  |  |  |
| 1996 | *ராஜாளி* |  |  |  |

## தொலைக்காட்சிகளில்
| 2024 | சூப்பர் சிங்கர் பருவம்:10 | விருந்தினர் | விஜய் தொலைக்காட்சி | } |
| --- | --- | --- | --- | --- |

;நடிகராக  
- *வைகை எக்ஸ்பிரஸ்* (2017)
- *நிறங்கள் மூன்று* (2024)
# பிரடெரிக் சொப்பின்


**பிரடெரிக் சொப்பின்** (Frédéric Chopin - 1 மார்ச் 1810[1] – 17 அக்டோபர் 1849) ஒரி போலிய (Polish) இசையமைப்பாளரும், பியானோ இசைக் கலைஞரும் ஆவார். இவர் மிகச் சிறந்த போலிய இசையமைப்பாளராக மதிக்கப்படுகிறார்.  

இவர் வார்சோ டியூச்சியில் இருந்த செலாசோவா வோலா என்னும் ஊரில் ஒரு போலியத் தாய்க்கும், போலந்தில் வாழ்ந்த பிரெஞ்சுத் தந்தைக்கும் மகனாகப் பிறந்தார். இவர் சிறு வயதிலேயே பியானோ மேதையாகக் கணிக்கப்பட்டவர். 1830-31ல் நடைபெற்ற போலந்துக் கிளர்ச்சி அடக்கப்பட்ட பின்னர், 1830 நவம்பரில் அவருக்கு 20 வயதாக இருந்தபோது, போலந்தை விட்டு வெளிநாட்டுக்குச் சென்றார்.  

பாரிசில் சொப்பின் ஒரு இசையமைப்பாளர் ஆகவும், பியானோ ஆசிரியராகவும், அவ்வப்போது சில நிகழ்ச்சிகளை நடத்திக்கொண்டும் வசதியாக வாழ்ந்து வந்தார். இவர் போலந்தின் ஒரு நாட்டுப்பற்றாளராக இருந்தும், பிரான்சில் இருந்தபோது தனது பெயரைப் பிரெஞ்சு வழக்கப்படியே பயன்படுத்தி வந்தார். பின்னர் ரஷ்யப் பேரரசின் ஆவணங்களைப் பயன்படுத்துவதைத் தவிர்ப்பதற்காக பிரெஞ்சுக் குடிமகனானார்.
# புறக்கணிப்பு

**புறக்கணிப்பு**, **ஒன்றியொதுக்கல்**, அல்லது **பகிஷ்கரிப்பு** (*boycott*) என்பது வன்முறையற்ற, தன்னார்வ மற்றும் வேண்டுமென்றே ஒரு நபர், அமைப்பு அல்லது நாட்டை எதிர்ப்பின் வெளிப்பாடாக, பொதுவாக அறம், சமூக, அரசியல் அல்லது சுற்றுச்சூழல் காரணங்களுக்காகப் பயன்படுத்துதல், கொள்வனவு அல்லது கையாள்வதில் இருந்து விலகும் செயலைக் குறிக்கும். புறக்கணிப்பின் நோக்கம் அதன் இலக்குக்கு சில பொருளாதார இழப்பை ஏற்படுத்துவது அல்லது அறச் சீற்றத்தைக் குறிப்பது, ஆட்சேபனைக்குரிய நடத்தையை மாற்ற இலக்கை கட்டாயப்படுத்த முயற்சிப்பது போன்றவை ஆகும். புறக்கணிப்பு ஓர் எதிர்ப்புப் போராட்ட வடிவம் ஆகும். இந்தியர்கள் குடியேற்றக்கால பிரித்தானியாவின் பொருட்களைப் புறக்கணித்தது இதற்கு ஓர் எடுத்துக்காட்டாகும்.  

சில நேரங்களில், புறக்கணிப்பு என்பது நுகர்வோர் செயல்பாட்டின் ஒரு வடிவமாக இருக்கலாம். இதேபோன்ற நடைமுறையை ஒரு தேசிய அரசாங்கம் சட்டமாக்கும்போது, அது பொருளாதாரத் தடை என்று அழைக்கப்படுகிறது. இருப்பினும், அடிக்கடி, ஒரு வணிகத்தை புறக்கணிக்கும் அச்சுறுத்தல் ஒரு வெற்று அச்சுறுத்தலாகக் கணிக்கப்படுகிறது. இது விற்பனையில் பெரும்பாலும் குறிப்பிடத்தக்க தாக்கத்தை ஏற்படுத்துவதில்லை.  

1880 ஆம் ஆண்டில் அயர்லாந்து தேசியவாதத் தலைவர் சார்லசு இசுடுவர்ட் பார்னெல் என்பவரின் ஆலோசனையின் பின்னர், அயர்லாந்தில் வசிக்காத நில உரிமையாளர் ஒருவரின் உள்ளூர் முகவரான கேப்டன் சார்லசு பாய்காட் என்பவருக்கு எதிராக இந்த உத்தி வெற்றிகரமாக பயன்படுத்தப்பட்டது. அவரின் நினைவாக ஆங்கிலந்த்தில் இவ்வகை எதிர்ப்புப் போராட்டத்திற்கு அவரது பெயர் சூட்டப்பட்டது.  

## குறிப்பிடத்தக்க புறக்கணிப்புகள்

- மகாத்மா காந்தியினால் ஆரம்பிக்கப்பட்ட பிரித்தானியப் பொருட்கள் மீதான இந்தியர்களின் புறக்கணிப்பு
- அமெரிக்கப் புரட்சி, பாஸ்டன் தேநீர் கொண்டாட்டம் போன்ற பிரித்தானியப் பொருட்கள் மீதான அமெரிக்கப் புறக்கணிப்புகள்
- 1920களில் அமெரிக்காவில் என்றி போர்டிற்கு எதிரான யூதர்களின் புறக்கணிப்பு.
- இலங்கையில் அரசாங்க சபைத் தேர்தலில் யாழ்ப்பாணம் இளைஞர் காங்கிரசின் அழைப்பின் பேரில் இலங்கைத் தமிழர் போட்டியிடாது புறக்கணித்தனர்.
- விடுதலைப் புலிகளின் அழைப்பின் பேரில் 2005 இலங்கை அரசுத்தலைவர் தேர்தலில் இலங்கைத் தமிழர் வாக்களிக்காது புறக்கணித்தனர்.
- இலங்கைப் பொருட்கள் புறக்கணிப்பு
# மறியல் போராட்டம்

**மறியல் போராட்டம்**(Picketing) என்பது ஒரு செயற்பாட்டை மறித்து அல்லது தடுத்து நிகழ்த்தப்படும் ஓர் எதிர்ப்புப் போராட்டம் ஆகும். ஒரு வணிக நிறுவனத்துடன் ஒப்பந்தம் நிறைவேறாத தொழிலாளர்கள் அந்த வணிக நிறுவனத்தின் முன் மறியல் செய்து நுகர்வோர்களை அல்லது மேலாளர்களை உள்ளே விடாமல் செய்வது மறியல் போராட்டங்களில் ஒன்று.  

பேருந்து, தொடருந்து போன்றவற்றின் வழைமையான தொழில்பாட்டை தடுத்து தமது கருத்துக்களை எடுத்துக்கூறுவது மறியல் போராட்டத்துக்கு இன்னுமோர் எடுத்துக்காட்டு ஆகும்.
# உண்ணாநிலைப் போராட்டம்

**உண்ணாநிலைப் போராட்டம்** அல்லது **உண்ணாவிரதப் போராட்டம்** (*hunger strike*) என்பது தன்னை வருத்தி அறவழியில் தமது நியாயங்களை வலியுறுத்தி மாற்றத்தை உடனடியாக வேண்டி மேற்கொள்ளப்படும் ஒரு எதிர்ப்புப் போராட்டம் ஆகும். உண்ணாநிலை என்பது ஓரளவு ஏற்றுக்கொள்ளப்படக்கூடிய செயற்பாடுகள் நிகழவில்லை என்றால் இறப்பு வரை இந்த போராட்டம் நீடிக்கும். இந்தப் போராட்டத்தில் ஈடுபடும் சிலர் நீராகாரத்தை ஏற்றுக்கொள்வர். பிறர் எல்லா உணவையும் தவிர்ப்பர்.  

மகாத்மா காந்தி இந்த போராட்ட வடிவத்தை நல்ல பலன்களுடன் பயன்படுத்தினார்.  

1987 இல் திலீபன் இந்த போராட்ட வடிவத்தை பயன்படுத்தினாலாலும், அவரின் கோரிக்கைகள் ஓரளவேனும் நிறைவேறாமல் உயிர்துறந்தார்.  

செப்டம்பர் 2007 இல் பழ. நெடுமாறன் உண்ணாநிலைப் போராட்டத்தை முன்னெடுத்தார், எனினும் அப்போதைய தமிழக முதல்வர் மு. கருணாநிதியின் முயற்சியால் போராட்டத்தைக் கைவிட்டார்.  

## உண்ணாநிலைப் போராட்டத்தில் உயிர் நீத்தவர்கள்
- பொபி சாண்ட்ஸ், ஐரியக் குடியரசு இராணுவத்தைச் சேர்ந்த தன்னார்வலர், இறப்பு: மே 5, 1981
- திலீபன், தமிழீழ விடுதலைப் புலிகளின் உறுப்பினர், இறப்பு: செப்டம்பர் 26, 1987
- அன்னை பூபதி, தமிழீழ ஆதரவாளர், இறப்பு: ஏப்ரல் 19, 1988
-
# இகோர் ஸ்ட்ராவின்ஸ்கி


**இகோர் ஃபியோடோரோவிச் ஸ்ட்ராவின்ஸ்கி** (Igor Fyodorovich Stravinsky - – 6 ஏப்ரல் 1971) ரஷ்யாவில் பிறந்த ஒரு இசையமைப்பாளர் ஆவார். சிலர் இவரை 20 ஆம் நூற்றாண்டின் மிகச் செல்வாக்கு மிக்க இசையமைப்பாளராகக் கருதுகிறார்கள். அடிப்படையில், உலகக் குடிமகனான இவரை "டைம்" இதழ் 20 ஆம் நூற்றாண்டின் செல்வாக்கு மிக்க மனிதர் 100 பேர்களுள் ஒருவராகத் தெரிவு செய்தது. ஒரு இசையமைப்பாளராக மட்டுமன்றி, ஒரு பியானோக் கலைஞராகவும், நிகழ்ச்சி இயக்குனராகவும் இவர் புகழ் பெற்றவர்.  

ஸ்ட்ராவின்ஸ்கியின் இசையமைப்புகள் பல்வகைமைத் தன்மை கொண்டவை என்பது குறிப்பிடத்தக்கது. 1910ல் சேர்கி டயகிலேவ் என்பவருடைய பலே நடன நிகழ்ச்சியொன்றுக்கு இசையமைத்ததன் மூலம் இவர் முதன் முதலில் உலகின் கவனத்தை ஈர்த்தார். "வசந்தத்தின் சடங்கு" ("The Rite of Spring") என்னும் நடன நிகழ்ச்சிக்கு அவர் செய்த இசையமைப்பு இசையமைப்புத் துறையில் ஒரு புரட்சியாக அமைந்தது. இது பின்வந்த பல இசையமைப்பாளர்களின் இசையமைக்கும் தன்மையை மாற்றி அமைத்ததுடன், இசைப் புரட்சியாளர் எனும் ஸ்ட்ராவின்ஸ்கியின் நிலைத்த புகழுக்கும் காரணமாகியது.
# தீக்குளிப்பு

**தீக்குளிப்பு** என்பது ஒரு நிகழ்வை அல்லது சூழ்நிலையை முற்றாக வெறுத்து தீயால் தற்கொலை செய்து தமது எதிர்ப்பை வெளிப்படுத்தும் செயற்பாடு ஆகும். இது ஓர் எதிர்ப்புப் போராட்ட வடிவமாகவும் கொள்ளப்படுகின்றது.  

பொதுவாக உண்ணாநிலை போன்று தன்னை வருத்தி ஈடுபடும் போராட்டங்கள் அறவழிப் போராட்டங்கள் என்று கருதப்பட்டாலும் தீக்குளிப்பில் இருக்கும் வன்முறையால் இது அறவழிப்போராட்டமாக கருதுவதில் கருத்து வேறுபாடு உண்டு.  

இந்தித் திணிப்பை எதிர்த்து தீக்குளித்த தமிழ் ஆர்வலர் சின்னசாமி, இலங்கைத் தமிழர் இனவழிப்பை எதிர்த்து தீக்குளித்த முத்துக்குமார், வியட்நாம் போரின் போது தீக்குளித்த புத்த பிக்குக்கள் போன்று வரலாற்றில் எண்ணற்ற உதாரணங்கள் உள்ளன.  

தமிழ்நாட்டில் அரசியல் தலைவர்களுக்கு ஏதும் நிகழ்ந்தால் தீக்குளிப்போரும் உள்ளனர்.